
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	
	X
	

	Praktické zkušenosti
	
	X
	

	Sběr a zpracování podkladů a vstupních dat
	
	X
	

	Specifické nároky tématu (originalita, rozsah,
	X
	
	

	statistické zpracování dat, interpretace závěrů apod.)
	
	X
	


Tabulka B – hodnotí úroveň zpracování tématu
	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	
	X
	
	


	Samostatnost při zpracování
	
	
	
	X

	Metodologická kvalita postupu 
	
	X
	
	

	Úroveň teoretické části 
	
	X
	
	

	Práce s literaturou (citace)
	
	
	X
	

	Úroveň analytické části 
	
	X
	
	

	Adekvátnost použitých metod
	
	X
	
	

	Úroveň návrhu  řešení  (realizace)
	
	X
	
	

	Jazyková úroveň práce 
	
	
	
	X

	Formální úroveň  (text, grafy, tabulky)
	
	X
	
	

	Přehled literatury (rozsah, kvalita)
	X
	
	
	

	Jiné kritérium (novost,  přínos praxi)
	
	X
	
	


     BcA. Ondřej Bíla  vo svojej teoretickej práci popisuje  Vývoj filmového materiálu a obrazu. Autor sa  pokúsil ukázať, ako technický pokrok ovplyvnil nielen technickú stránku záznamu obrazu, ale  s príchodom farby priniesol i nový estetický názor na pôsobenie farby nielen vo význame vecnom, ale i symbolickom a výtvarnom.  

     Autor práce splnil na ploche stanoveného rozsahu vecné i formálne kritériá vo vzťahu k tomuto druhu práce. Metodické postupy zvolené na zabezpečenie kvality predloženej práce boli vhodne zvolené. Rozvrhnutie, zoradenie a výstavba jednotlivých kapitol je logicky členená a správna. Neabsentuje žiadna z dôležitých oblastí. Autor reaguje na celý rad významných  momentov: začiatky kinematografie, prvé čiernobiele filmové materiály, prechod z nemého do zvukového filmu a s tým spojené technické problémy, ale i pozitíva. Rozsiahla je 3.kapitola Síla barvy, kde autor stručne, ale veľmi prehľadne popisuje    vývoj farby nielen po stránke technickej, ale poukazuje i na tvorivé problémy, ktoré museli kameramani riešiť pri natáčaní na farebnú surovinu. Na záver tejto kapitoly BcA. Ondřej Bíla  vhodne pripája vlastné postupy svietenia, ktoré zvolil pri natáčaní režijného cvičenia Terézy Bílové  Chuť.  

     Štvrtá kapitola je venovaná Moderným filmovým materiálom na jednom páse. Súhlasím s autorom, že filmy spoločnosti ORWO výrazne ovplyvnili vzhľad českého filmu. Poznámka, ktorá by si zaslúžila aj jednu samostatnú kapitolu – ako môže farebný vzhľad evokovať v divákovi pocit určitej doby.  Na strane 42 uvádza autor, že „Nástup barvy se nestal takovým hitem, jako ke konci 20. let zvukový film.“ Súhlasím a doplním: s nástupom zvuku si mnohí tvorcovia kládli otázku, či zvukový film vyhrá nad nemým. Vtedy to bola správne položená otázka, išlo o dve zásadné epochy vo vývoji filmu. Ale čiernobiela a farebná fotografia, to sú dva výrazové prostriedky na rovnakej úrovni. Čiernobiely film by mal mať stále svoje uplatnenie, tak ako aj autor hovorí, že „černobíly film mnohdy splňoval (splňuje – poznámka oponenta) lépe požadavky kameramana na vyjádření požadované atmosféry“. 
Na záver autor popisuje Nové tendencie filmu v konkurenci s televíziou a konstatuje, že „Dnes stojíme na novém rozcestí. Do kin se nám pomalinku tlačí nový pokus, jak reálný svět přenést na filmové plátno. Technologie, která diváka přímo obklopí. 3 D“.                                                                                                        

     Z predloženého textu je zrejmé, že práca má sumarizačný charakter, ktorý po novom zhrňuje a utrieďuje poznatky prevzaté z iných dokumentov . Nepokladám  to za chybu, diplomová práca môže mať prvky sumarizácie i kompilácie. Miera původnosti je v nich slabšia, ale na záver by sa žiadal autorov názor na najnovšie trendy v oblasti digitálnej kinematografie. 
     K predloženej práci nemám zásadnejšie formálne výhrady.  Použitie odbornej literatúry a ďalších odborných zdrojov a vlastných skúseností je zodpovedajúce potrebám práce. Odporúčal by som, aby autor častejšie uvádzal zdroje svojich  informácií, presnejšie dodržal techniku citovania.

     Práca splnila stanovený cieľ, autor preukázal  teoretické a praktické vedomosti a prehľad v danej oblasti. 
Prácu odporúčam prijať a hodnotiť známkou B – velmi dobře.
Otázky:

1. Je rozdiel medzi svietením farebnej sekvencie na farebný negatív a digitálnu HD kameru ?

2. Prečo bol nástup farby pomalší, ako nástup zvukového filmu ?
V Bratislave 28.5.2010                                                         prof. Ján Ďuriš, ArtD

                                                                                             Podpis oponenta práce

     BcA. Ondřej Bíla  predkladá skúšobnej komisii  film Oni nejsou tvůj  muž rež. Veronika Všelichová. Ako je napísané v úvodných titulkoch, režisérka predkladá pracovnú verziu filmu. Píšem to preto, lebo v niektorých sekvenciách som mal pocit, že zábery nie sú definitívne vykorigované. Ale aj z takto predloženej verzie je zrejmé, že kameraman má dostatok praktických i umeleckých skúseností, aby našiel pre príbeh   „scény z manželského života“ adekvátne obrazové riešenie.

     Scenár poskytol kameramanovi dostatok prostredí a svetelných situácií, v ktorých mohol kameraman potvrdiť, že vie svetlom a vedením kamery podporiť emotívne vyznenie príbehu. Ako príklad uvediem scénu v krematóriu a doma pri príprave raňajok. Kameraman nepodľahol samoúčelnému kúzleniu, svetlom i farebným riešením dobra oddelil prostredia „živých a mŕtvych“. Vyvaroval sa módnosti „roztrasenej“ ručnej kamery, ak ručná kamera -tak použitá funkčne.                                                                                                                         

     Celkovo môžem konštatovať, že kameraman stál pred neľahkou úlohou, veľká časť príbehu sa odohráva v prostredí bytu, ktorý svojou veľkosťou neposkytoval ideálne podmienky na natáčanie. I napriek tomu  kameraman  vytvoril zaujímavé svetelné riešenia , odpovedajúce žánru filmu. Ak by som mal napísať aj nejaké výhrady, tak je to v prvom rade scéna v kúpeľni  pri vážení – ale to je skôr vec réžie. Drobné výhrady mám k scénam v reštaurácii. Asi nedostatok skúseností pri zasvetľovaní väčších priestorov spôsobil, že hneď úvodná scéna má niekoľko nedostatkov. V prvých záberoch, pri stole dvoch hostí kameraman vytvoril silné modulačné osvetlenie s hlavným svetlom z ľavej strany. Naproti tomu v celovom zábere reštaurácie, keď vchádza hlavný hrdina, je naša dvojica v odlišnom svetle, bez akcentu hlavného svetla.  A takýchto „drobností“ je v tejto scéne niekoľko, nedajú sa ale upraviť v gradingu ! 

     Na záver môjho oponentského posudku by som chcel konštatovať, že i napriek drobným výhradám považujem prácu kameraman za dobrú. Kameraman našiel pre príbeh adekvátne obrazové riešenie, ktoré je zárukou toho, že po definitívnom dokončení si film nájde svojho diváka.

     Navrhujem, aby skúšobná komisia prijala film Oni nejsou tvůj muž a hodnotila výkon kameramana známkou  A – výborně.

V Bratislave 1.6.2010                                                     

                                                                                   prof. Ján Ďuriš, ArtD.      
                                                                                 podpis vedoucího práce
